Alun Gibbard

Awdur a darlledwr o Gymru oedd **Alun Gibbard** (30 Mai 1960 – 19 Tachwedd 2025).

## Bywyd cynnar ac addysg 
Ganwyd Alun yn fab i'r diweddar hanesydd y Parchedig Noel Gibbard a Helen (nee Thomas), wyres J. Tywi Jones, golygydd *Y Darian.* Mynychodd Ysgol Gymraeg Brynsierfel ac Ysgol Ramadeg y Bechgyn yn Llanelli cyn mynd ymlaen i ennill gradd yn y Dyniaethau yng Ngholeg Polytechnig Cymru, Pontypridd (Prifysgol De Cymru heddiw).

## Gyrfa 
Bu’n gweithio ym myd darlledu am 26 mlynedd fel cynhyrchydd a chyflwynydd, ar y teledu a’r radio, i’r BBC, ITV ac S4C. Bu'n darllen bwletinau Radio Cymru. Yn ddiweddarach roedd yn rhan o dîm cynhyrchu a chyflwyno *Dechrau Canu, Dechrau Canmol*. 

Bu'n gweithio i gwmni Tinopolis fel cyflwynydd a chynhyrchydd ar raglen *Heno* a *Wedi 7*.

Yn hwyrach yn ei yrfa daeth yn awdur toreithiog gan gyhoeddi dros 30 o lyfrau, yn Gymraeg ac yn Saesneg - y mwyafrif yn rhai dogfennol. Roedd wrth ei fodd yn cydysgrifennu bywgraffiadau. Ysgrifennodd hefyd nofel Gymraeg, *Talcen Caled,* a sawl cyfrol yn y gyfres Stori Sydyn.

Roedd hefyd yn gyfrannwr cyson at gylchgrawn *Golwg*, gan ysgrifennu dros fil o straeon ar eu cyfer, a phapur newydd y *Western Mail*.

Ei ddiddordeb mawr oedd gwaith y bardd Dylan Thomas ac yn ei flynyddoedd diwethaf bu'n gweithio i *The Birthplace* gan addysgu ymwelwyr am y bardd ac roedd e yn y broses o ysgrifennu cyfrol ar fywyd cynnar Dylan Thomas yn Abertawe.

## Llyfryddiaeth 
### Cofiannau 
* *Mab y Mans* - golygydd hunangofiant Arfon Haines Davies (2009, Y Lolfa)
* *Bywyd yn y Coal House: Y Teulu Griffiths* - profiadau y teulu yng ngyfres deledu The Coal House. (2009, Y Lolfa)
* ''Fyny Gyda'r Swans* - hunangofiant Owain Tudur Jones  (2009, Y Lolfa)
* *Non - yn Erbyn y Ffactore* *-* hunangofiant Non Evans (2010, Y Lolfa)
* *Cymru Howard Marks* - hunangofiant Howard Marks (2010, Y Lolfa)
* *Ali Yassine: Llais yr Adar Gleision* - hunangofiant Ali Yassine (2010, Y Lolfa)
* *Tony ac Aloma - Cofion Gorau* - hunangofiant Tony ac Aloma (2011, Y Lolfa)
* *Dal Fy Nhir* - hunangofiant Dafydd Jones (2011, Y Lolfa)
* *Tu ôl i'r Tiara: Bywyd fel Miss Cymru*, hunangofiant Courtney Hamilton (2012, Y Lolfa)
* *George North* - hunangofiant (2013, Y Lolfa)
* *Brychan Llŷr - Hunan-Anghofiant* - hunangofiant Brychan Llŷr (2013, Y Lolfa)
* *Delme - Hunangofiant Delme Thomas* (2013, Y Lolfa)
* *Foxy'r Llew'' - hunangofiant Jonathan 'Fox' Davies (2014, Y Lolfa)
* *Gareth Jones: Y Dyn oedd yn Gwybod Gormod* - hanes y newyddiadurwr Gareth Jones (2014, Y Lolfa)
* ''Allan o'r Cysgodion* - hunangofiant Julian Lewis Jones (2014, Y Lolfa)
* *O'r Llinell Biced i San Steffan* - hunangofiant Siân James (2015, Y Lolfa)
* *Carwyn: Yn Erbyn y Gwynt* - cofiant i Carwyn James (2016, Y Lolfa)
* *Brett Johns: Ymladdwr* *-* hunangofiant Brett Johns (2018, Y Lolfa)
* *O'r Da i'r Direidus* - hunangofiant Aled Hall (2022, Y Lolfa)

### Nofelau 
* *Talcen Caled* (2014, Y Lolfa)

### Eraill 
* *Straeon Tafarn* - teithlyfr gyda Dewi Pws (2012, Y Lolfa)
* *Gwynoro a Gwynfor* - cyd-awdur gyda Gwynoro Jones (2019, Y Lolfa)
* *Who Beat the All Blacks?* (2022, Y Lolfa)
* *Forgotten Decade, The - Political Upheaval and Industrial Strife* (Medi 2022, Parthian Books)
* *Only Three Votes* - cyd-awdur gyda Gwynoro Jones (Medi 2024, Parthian Books)
* *Whose Wales?'' - cyd-awdur gyda Gwynoro Jones (Tachwedd 2024, Parthian Books)

## Cyfeiriadau

Categori:Genedigaethau 1960
Categori:Marwolaethau 2025
Categori:Cyflwynwyr radio o Gymru
Categori:Cyflwynwyr teledu o Gymru
Categori:Awduron llyfrau ffeithiol Cymraeg o Gymru
Categori:Awduron llyfrau ffeithiol Saesneg o Gymru